kardosdrur/scandi-wiki huggingface dataset:
Østrigs Grand Prix 2016

Østrigs Grand Prix 2016 (officielt navn: Formula 1 Grosser Preis von Österreich 2016) er et Formel 1-løb som blev arrangeret 3. juli 2016 på Red Bull Ring ved byen Spielberg i Steiermark, Østrig. Det var det niende løb i -sæsonen, og det 29. Østrigs Grand Prix.

Løbet blev vundet af Mercedes-køreren Lewis Hamilton, som også havde pole position og hurtigste omgang. På andenpladsen kom Red Bulls Max Verstappen, mens Kimi Räikkönen i Ferrari sikrede sig tredjepladsen.

Resultater

Kvalifikation

Løbet 

Noter til tabellerne:
  - Nico Rosberg og Sebastian Vettel fik en gridstraf på fem placeringer for en ikke-planlagt udskiftning af gearkasse.
  - Felipe Massa startede fra pit lane efter at have skiftet frontvinge.
  - Daniil Kvjat startede fra pit lane efter at have skiftet overlevelsescelle efter en kraftig ulykke i Q1.
  - Jolyon Palmer, Rio Haryanto og Felipe Nasr fik hver en gridstraf på tre placeringer for ikke at have reduceret hastigheden tilstrækkeligt under gult flag i Q1.
  - Nico Rosberg blev efter løbet idømt en tidsstraf på ti sekunder for at have forårsaget en kollision med Lewis Hamilton.
  - Romain Grosjean fik en tidsstraf på fem sekunder for at have kørt for hurtigt i pit lane.
  - Sergio Pérez, Fernando Alonso, Nico Hülkenberg og Felipe Massa udgik af løbet, men blev klassificeret eftersom de havde fuldført over 90% af løbsdistancen.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2016
Østrigs Grand Prix
Storbritanniens Grand Prix 2016

Storbritanniens Grand Prix 2016 (officielt navn: 2016 Formula 1 British Grand Prix) var et Formel 1-løb som blev arrangeret 10. juli 2016 på Silverstone Circuit i Northamptonshire og Buckinghamshire, England. Det var det tiende løb i 2016-sæsonen. Løbet blev vundet af Mercedes-køreren Lewis Hamilton, som startede fra pole position. Dette var Hamiltons fjerde sejt for sæsonen. På andenpladsen kom Red Bulls Max Verstappen, mens Hamiltons teamkollega Nico Rosberg tog tredjepladsen. Rosberg kom i mål på andenpladsen, men blev efter løbet pålagt en tidsstraf på 10 sekunder for ulovlig radiokommunikation med teamet.

Resultater

Kvalifikation

Løbet 

Noter til tabellerne:
  - Sebastian Vettel fik en gridstraf på fem placeringer for en ikke-planlagt udskiftning af gearkasse.
  - Marcus Ericsson deltog ikke i kvalifikationen grundet en kraftig ulykke i tredje træningsomgang. Han blev senere givet tilladelse af løbsledelsen til at starte i løbet.
  - Nico Rosberg kom oprindelig i mål på andenpladsen, men blev efter løbet pålagt en tidsstraf på 10 sekunder for at have modtaget ulovlig assistanse via radiokommunikation med teamet. Tidsstraffen flyttede han ned på tredjepladsen, bag Max Verstappen.
  - Sebastian Vettel fik en tidsstraf på fem sekunder for at have presset Felipe Massa af banen.
  - Kevin Magnussen udgik løbet, men blev klassificeret eftersom han havde fuldført over 90% af løbsdistancen.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2016
Storbritanniens Grand Prix
Ungarns Grand Prix 2016

Ungarns Grand Prix 2016 (officielt navn: Formula 1 Magyar Nagydíj 2016) var et Formel 1-løb som blev arrangeret 24. juli 2016 på Hungaroring ved Budapest. Det var den ellevte runde af Formel 1-sæsonen 2016. Løbet blev vundet af Lewis Hamilton i Mercedes, med hans teamkollega Nico Rosberg på andenpladsen, og Red Bulls Daniel Ricciardo på tredjepladsen. Med denne sejr overtog Hamilton føringen i kørermesterskabet fra Rosberg.

Resultater

Kvalifikation

Løbet 

Noter til tabellerne:
  - Daniel Ricciardo, Max Verstappen, Nico Hülkenberg, Valtteri Bottas og Sergio Pérez formåede ikke at sætte en tid inden 107% af hurtigste tid i Q1. Men grundet de ekstraordinære forholde under Q1 fik de senere tilladelse til at gå videre til Q2 med tiderne fra Q1 intakt.
  - Jolyon Palmer, Felipe Massa, Kevin Magnussen, Marcus Ericsson, Pascal Wehrlein og Rio Haryanto formåede ikke at sætte en tid inden 107% af hurtigste tid i Q1. De fik senere tilladelse af løbsledelsen til at starte i løbet.
  - Marcus Ericsson startede fra pit lane efter at have skiftet overlevelsescelle og chassis.
  - Rio Haryanto fik en gridstraf på fem placeringer for en ikke-planlagt udskiftning af gearkasse.
  - Esteban Gutiérrez blev efter løbet pålagt en tidsstraf på fem sekunder for at have ignoreret blåt flag, noget som skubbede ham ned fra 12. til 13. pladsen.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2016
Ungarns Grand Prix
Tysklands Grand Prix 2016

Tysklands Grand Prix 2016 (officielt navn: Formula 1 Großer Preis von Deutschland 2016) var et Formel 1-løb som blev arrangeret 31. juli 2016 på Hockenheimring i Tyskland. Det var den tolvte runde af Formel 1-sæsonen 2016. Løbet blev vundet af Mercedes-køreren Lewis Hamilton. På de andre podiepladser kom Red Bull-kørerne Daniel Ricciardo og Max Verstappen.

Resultater

Kvalifikation

Løbet 

Noter til tabellerne:
  - Nico Hülkenberg fik en gridstraf på en placering for fejlagtig brug af tildelte dæk i Q1.
  - Carlos Sainz, Jr. fik en gridstraf på tre placeringer for at have hindret Felipe Massa under kvalifikationen.
  - Romain Grosjean fik en gridstraf på fem placeringer for en ikke-planlagt udskiftning af gearkasse.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2016
2016
Belgiens Grand Prix 2016

Belgiens Grand Prix 2016 (officielt navn: 2016 Formula 1 Belgian Grand Prix) var et Formel 1-løb som blev arrangeret 28. august 2016 på Circuit de Spa-Francorchamps i Belgien. Det var det trettende løb i Formel 1-sæsonen 2016.

Løbet blev vundet af Mercedes-køreren Nico Rosberg, som startede fra pole position. På andenpladsen kom Red Bulls Daniel Ricciardo, mens Lewis Hamilton tog tredjepladsen, efter at have startet som nummer 21. Løbet blev stoppet på 10. omgang efter at Kevin Magnussen forulykkede voldsomt ved Raidillon, og forårsagede omfattende skader på autoværnet og dækbarrieren. Magnussen fik et brud på anklen, men slap ellers uskadt fra ulykken.

Resultater

Kvalifikation

Løbet 

Noter til tabellerne:
  - Esteban Gutiérrez fik en gridstraf på fem placeringer for at have hindret Pascal Wehrlein under tredje træningsomgang om lørdagen.
  - Marcus Ericsson fik en gridstraf på ti placeringer for at have skiftet elementer i motorenheden.
  - Lewis Hamilton fik en gridstraf på seksten placeringer efter at Mercedes valgte at skifte en række elementer i motorenheden, og for at have brudt en forsegling på gearkassen.
  - Fernando Alonso fik en gridstraf på seksten placeringer efter at McLaren valgte at skifte en række elementer i hans motorenhed. Alonso fik ikke sat en tid under kvalifikationen, men blev senere givet tilladelse af løbsledelsen til at starte i løbet.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2016
2016
Italiens Grand Prix 2016

Italiens Grand Prix 2016 (officielt navn: Formula 1 Gran Premio Heineken d'Italia 2016) var et Formel 1-løb som blev arrangeret 4. september 2016 på Autodromo Nazionale di Monza i Italien. Det var det fjortende løb i Formel 1-sæsonen 2016 og 65. gang at Italiens Grand Prix blev kørt på Monza. Løbet blev vundet af Mercedes-køreren Nico Rosberg. På andenpladsen kom Rosbergs teamkollega Lewis Hamilton, som startede fra pole position, mens tredjepladsen gik til Ferraris Sebastian Vettel.

Resultater

Kvalifikation

Løbet 

Noter til tabellerne:
  - Romain Grosjean og Esteban Ocon fik en gridstraf på fem placeringer for en ikke-planlagt udskiftning af gearkasse.
  - Esteban Ocon fik ikke sat en tid under kvalifikationen, men blev senere givet tilladelse af løbsledelsen til at starte i løbet.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2016
2016
Singapores Grand Prix 2016

Singapores Grand Prix 2016 (officielt navn: 2016 Formula 1 Singapore Airlines Singapore Grand Prix) var et Formel 1-løb som blev arrangeret på Marina Bay Street Circuit i Singapore 18. september 2016. Det var det femtende løb i Formel 1-sæsonen 2016, og niende gang at Singapores Grand Prix blev arrangeret i Formel 1-sammenhæng.

Løbet blev vundet af Mercedes-køreren Nico Rosberg, som startede fra pole position. På andenpladsen kom Red Bulls Daniel Ricciardo, som kom i mål bare et halvt sekund efter Rosberg. Tredjepladsen gik til Lewis Hamilton, og med denne sejr overtog Rosberg føringen i kørermesterskabet fra Hamilton.

Resultater

Kvalifikation

Løbet 

Noter til tabellerne:
  - Sergio Pérez fik en gridstraf på fem placeringer for at ikke have sænket farten ved gult flag, og yderligere en gridstraf på tre placeringer for overhaling under gult flag.
  - Romain Grosjean fik en gridstraf på fem placeringer for en ikke-planlagt udskiftning af gearkasse.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

2016
Formel 1 2016
Malaysias Grand Prix 2016

Malaysias Grand Prix 2016 (officielt navn: 2016 Formula 1 Petronas Malaysia Grand Prix) var et Formel 1-løb som blev arrangeret 2. oktober 2016 på Sepang International Circuit udenfor Kuala Lumpur i Malaysia. Det var det sekstende løb i Formel 1-sæsonen 2016 og 18. gang at Malaysias Grand Prix blev arrangeret.

Løbet blev vundet af Daniel Ricciardo i Red Bull, med hans teamkollega Max Verstappen på andenpladsen. På tredjepladsen kom Nico Rosberg i Mercedes. Lewis Hamilton, som startede fra pole position, måtte udgå af løbet da motoren svigtede, og Rosberg øgede dermed sin føring i kørermesterskabet med 23 point.

Resultater

Kvalifikation

Løbet 

Noter til tabellerne:
  - Fernando Alonso fik en gridstraf på 45 placeringer efter at McLaren valgte at skifte en række elementer i hans motorenhed.
  - Nico Rosberg fik en tidsstraf på ti sekunder for at have forårsaget en kollision.
  - Esteban Ocon fik to tidsstraffe på fem sekunder hver for at have kørt for hurtigt i pitlane.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2016
Malaysias Grand Prix
Japans Grand Prix 2016

Japans Grand Prix 2016 (officielt navn: 2016 Formula 1 Emirates Japanese Grand Prix) var et Formel 1-løb som blev arrangeret 9. oktober 2016 på Suzuka Circuit i Japan. Det var den syttende runde af Formel 1-sæsonen 2016.

Løbet blev vundet af Mercedes-køreren Nico Rosberg, som startede fra pole position. På andenpladsen kom Red Bulls Max Verstappen, mens tredjepladsen gik til Lewis Hamilton. Med denne sejr sikrede Mercedes sig sejren i konstruktørmesterskabet, mens Rosberg øgede sin føring i kørermesterskabet med 33 point, med fire løb tilbage af sæsonen.

Resultater

Kvalifikation

Løbet 

Noter til tabellerne:
  - Kimi Räikkönen og Pascal Wehrlein fik gridstraffe på fem placeringer hver for ikke-planlagte udskiftninger af gearkasse.
  - Sebastian Vettel fik en gridstraf på 3 placeringer for at have forårsaget en kollision i forrige løb.
  - Jenson Button fik en gridstraf på 35 placeringer efter at McLaren valgte at skifte en række elementer i hans motorenhed.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2016
2016
Cargotec

Cargotec Oy () er en finsk koncern, der fremstiller fragthåndteringsmaskiner til skibe, havne, terminaler og lokal distribution. Cargotec blev etableret i juni 2005, da Kone Corporation blev delt i to børsnoterede virksomheder: Cargotec og det nye KONE.

Efter opsplitningen af Kone Corporation blev containerhåndterings- (Kalmar Industries AB), lastninghåndterings- (HIAB) og marinehåndterings- (MacGregor) forretningsenhederne til Cargotec. Tiltrods for dette har de enkelte forretningsenheder i Cargotec meget længere historier, som indeholder en serie af fusioner og opkøb gennem flere årtier.

Ved udgangen af 2015 havde Cargotec omkring 11.000 ansatte i over 100 lande. Omsætningen var på 3,729 mia. Euro (2015).

Forretningsområder 
Kalmar produkter og services benyttes i havne, terminaler, distributionscentre og i sværindustrier. Kalmar produkter inkluderer gaffeltrucks, terminaltraktorer, kajkraner, værftskraner, ASCs, shuttle og straddle carriers, reachstackers og udstyr til håndtering af tomme containere. På det seneste investerede Kalmar i terminalautomatisering og energi-effektiv containerhåndtering. 

Hiab produkter, services og reservedele benyttes til vejtransport og levering. Produktportefølgen inkluderer læsningskraner, aftagelige kraner, skovbrugskraner, genbrugskraner, lastbil-monterede gafler og tail-lifter.

MacGregor fokuserer på ingeniørløsninger og services til håndtering af marinegods og offshore laster. MacGregor produkter bruges i maritim transport, offshore og flåde logistikmarkeder i havne og terminaler såvel som ombord på skibe.

Referencer

Eksterne henvisninger 

Etableret i 2005
Virksomheder i Helsinki
Fremstillingsvirksomheder fra Finland
Kraner
Lossless komprimering

Lossless komprimering, eller det mere danske tabsfri komprimering, er en speciel type datakomprimerings-algoritme som gør det muligt for den oprindelige data at blive genskabt uden tab af information. Modsat tillader lossy komprimering kun genskabelse af noget af den oprindelige data, hvilket så fører til at bitrate forbedres (og derfor bliver filstørrelsen også mindre).

Digitale data
Fred Rogers

Frederick McFeely "Fred" Rogers (født 20. marts 1928 i Latrobe, Pennsylvania, USA, død 27. februar 2003 i Pittsburgh, Pennsylvania, USA) var en amerikansk skuespiller.

Eksterne henvisninger 
 

Skuespillere fra USA
Personer fra Pennsylvania
Pridi Banomyong

Pridi Banomyong () eller Laung Pradit Manutham () (født 11. maj 1900, død 2. maj 1983) var en thailandsk jurist og politiker.

Pridi Banomyong stod i spidsen for landets overgang til konstitutionelt monarki i 1932 og var aktiv i modstanden mod de japanske besættelsesstyrker under 2. verdenskrig. Efter flere ministerposter blev han medlem af formynderskabsregeringen for den umyndige konge, Ananda Mahidol (Rama 8.), og fra marts til august 1946 var han Thailands premierminister.

Eksterne henvisninger 

Politikere fra Thailand
Nordlig pelssæl

Den nordlige pelssæl, eller nordlig søbjørn (Callorhinus ursinus) er en øresæl, der lever i det nordlige Stillehav, Beringshavet og Okhotske Hav.

Nordlig pelssæl er den største af pelssælerne (underfamilie Arctocephalinae) og er bl.a. kendetegnet ved meget stor kønsdimorfi, idet hannerne er 30-40% længere og mere end 4.5 gange så tung som hunnerne. De har en meget kort og afstumpet snude (det latinske navn betyder bjørnen med den smukke snude). Baglufferne er meget lange, da tæerne er forlængede med brusk. Hannerne er robust byggede og med en tyk manke af lange, tykke dækhår.

Nordlig pelssæl lever af pelagiske fisk og blæksprutter, som f.eks. kulmule, sild, lygtefisk, lodde, sej og makrel. Deres væsentligste fjender er hajer og spækhuggere.

Der har historisk været en meget omfattende jagt på nordlig pelssæl.Jagten går flere tusind år tilbage, hvor sælerne var et vigtigt jagtdyr i Alaska og nordlige Asien, men accelererede i 1786, da Gavriil Pribylov opdagede St. Georges Ø (en del af Pribiloføerne i Alaska), som er en af de vigtigste ynglepladser for sælerne. Det skønnes at omkring 2,5 millioner sæler blev dræbt mellem 1786 to 1867, på grund af deres meget eftertragtede pels. Denne omfattende jagt gik kraftigt ud over bestanden og medførste regulering af jagten, i første omgang af Rusland i 1834 på Pribiloføerne. Efter USA købte Alaska af Rusland i 1867 blev jagten givet fri igen, indtil en traktat mellem Storbritannien (på vegne af Canada), Japan, Rusland og USA stort set stoppede jagten. I 1912 anslås det at bestanden ved Pribiloføerne var gået tilbage fra adskillige millioner til 216.000 sæler. Bestanden vurderes i dag til at være sårbar, idet ungeproduktionen er gået tilbage. Der er ikke enighed om årsagerne til denne tilbagegang, men mulige årsager er øget predation fra spækhuggere, konkurrence fra fiskeriet og klimaændringer.

Kilder 

Øresæler
Arktis' fauna
Nordamerikas fauna
Schwissel

Schwissel er en by og en kommune i det nordlige Tyskland, beliggende i Amt Leezen under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Schwissel ligger ca. 5 kilometer syd for Bad Segeberg og motorvejen Bundesautobahn 21 går gennem den vestlige del af kommunen i retningen nord/syd.

Eksterne kilder/henvisninger 

 Kommunens side   på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Todesfelde

Todesfelde er en by og en kommune i det nordlige Tyskland, beliggende i Amt Leezen under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Todesfelde ligger omkring 10 kilometer sydvest for Bad Segeberg syd for det store skovområde Buchholz. En videreførelse mod vest af den øst/vest-gående motorvej A 20 er planlagt gennem kommunen.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Svømning under sommer-OL 2016 – 200 m individuel medley (herrer)

Mændenes 200 m individuel medley under sommer-OL 2016 i Rio de Janeiro fandt sted 10.-11. august 2016 på Olympic Aquatics Stadium.

Referencer 

200 m individuel medley (herrer)
Liste over sange indspillet af Volbeat

Dette er en Liste over sange indspillet af det danske Heavy metal-band Volbeat. Sangene er i alfabetisk orden. De kommer fra gruppens diskografi der består af studiealbummene The Strength / The Sound / The Songs, Rock the Rebel / Metal the Devil, Guitar Gangsters & Cadillac Blood, Beyond Hell/Above Heaven, Outlaw Gentlemen & Shady Ladies, Seal the Deal & Let's Boogie og Rewind, Replay, Rebound, DVD'erne Live: Sold Out!, Live from Beyond Hell / Above Heaven og Let’s Boogie! Live from Telia Parken samt deres demoalbum Volbeat og Beat the Meat.

Forklaring 

 Titel: Angiver navnet på sangen. Er nummeret udgivet som single er det markeret med grøn. Coverversioner er markeret med blå, og den oprindelige kunstner eller band der har indspillet sangen står nedenunder.
 Sangskriver: Angiver person eller personerne der har skrevet sangen.
 Album: Angiver titlen på albummet, som sangen blev udgivet på. Sange hvor titlen er markeret med orange indgår ikke på alle udgaver af udgivelsen.
 År: Angiver udgivelsesår.

Sange

A

B

C

D

E

F

G

H

I

L

M

N

O

P

Q

R

S

T

U

W

Y

#

Eksterne henvisninger
Morten Kabell

Morten Kabell (født 28. april 1970) er en tidligere dansk politiker.

I 1998 blev han valgt til Københavns Borgerrepræsentation for partiet Enhedslisten, og i 2014 efterfulgte han Ayfer Baykal fra Socialistisk Folkeparti som teknik- og miljøborgmester i København. Denne stilling forlod han i december 2017.

I forbindelse med fratrædelsen modtog Morten Kabell et eftervederlag på kr. 501.896 kr, som blev genstand for en del presseomtale. 

Den 1. januar 2018 tiltrådte han som driftschef for virksomheden Copenhagenize Design Co.

Referencer

Eksterne links 
 Morten Kabells hjemmeside hos Københavns Kommune. Besøgt 2. febr. 2014 

Medlemmer af Københavns Borgerrepræsentation fra Enhedslisten
Personer fra København
Medlemmer af Københavns Borgerrepræsentation i 2000-tallet
Borgmestre i København
Politikere der er LGBT-personer
Kasakhstan ved sommer-OL 2016

Kasakhstan deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Svømning

Resultater

Referencer 

Lande ved sommer-OL 2016
2016
Emil Aarestrups Hus

Emil Aarestrups Hus er en fredet bindingsværkshus i Nysted på det sydlige Lolland. Den ældste del af bygningen stammer fra midten af 1700-tallet, og det var hjem for den danske digter Emil Aarestrup og hans familie i starten af 1800-tallet.

I dag er huset indrettet som museum for Aarestrup.

Historie 
Forhuset blev opført i midten af 1700-tallet og i 1761 er der kilder på et forhus på elleve fag, og et baghus på ti fag. Inden 1791 blev der opført et sidehus i to fag. Yderligere et sidehus blev opført senere og nævnes første gang i 1818, hvor også forhuset blev ombygget. Jeg blev bjælkelaget hævet over tagremmen.

I 1829 flyttede Emil Aarestrup ind i huset sammen med sin familie. Han var læge for byen og omegnen. Han skrev samtidige digte i sin fritid og en stor del af dem der senere blev udgivet, og som han blev berømt for, blev nedfældet i dette hus. Aarestrup fik besøg af digteren Christian Winther mens han boede her, og Winther var medvirkende til, at hans digte blev udgivet i 1838. Fem af Aarestrups i alt 12 børn blev født her, inden han flyttede til Sakskøbing i 1838.

Frem til 1990'erne blev bygningen brugt til almindelig beboelse, og i nogle perioder boede der flere familier i huset. Huset blev fredet i 1982. I 1985 blev bygningens tag og fag renoveret af arkitekten Per Axelsen. I 1992 blev foreningen ”Digteren Emil Aarestrups Hus” dannet, og med foreningens hjælp blev der igangsat en omfattende istandsættelse, for at føre det tilbage til udseendet på Aarestrups tid. I 1994 blev den oprindelige belægning af marksten i porten lagt på ny. En rejsekiste og et medicinskab fra hans tid findes endnu og det blev genåbnet som museum den 4. december 2000 i anledning af digterens 200-års fødselsdag.

Beskrivelse 
Forhuset ud mod gaden er 11 fag langt og mod gaden er det rødkalket over stok og sten. Soklen er sorttjæret og huset har et sadeltag i røde tegl. Seks hvide vinduer sidder mod gaden. I den sydlige ende er en port der fører om til gården. På bagsiden er det hvidkalket, og her er opført to sidehuse.

Sidehusene har også en sorttjæret sokkel, og er hvidkalkede. Begge sidehus har afvalmet tag. Et fristående baghus findes i haven, men dette er ikke fredet som resten.

Se også 
 Fredede bygninger i Lolland Kommune

Referencer 

Nysted
Fredede bygninger, konstruktioner og anlæg i Lolland Kommune
Bindingsværksbygninger i Danmark
Kinesisk Taipei ved sommer-OL 2016

Kinesisk Taipei deltog under Sommer-OL 2016 i Rio de Janeiro som blev arrangeret i perioden 5. august til 21. august 2012.

Medaljer

Medaljevinderne

Referencer 

Lande ved sommer-OL 2016
2016
Kirgisistan ved sommer-OL 2016

Kirgisistan deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016. Dette var landets sjette deltagelse ved sommer-OL siden landet var medlem af Sovjetunionen.

Medaljer

Referencer 

Lande ved sommer-OL 2016
2016
Grønnehavegaard

Grønnehavegaard er arkitekt Svenn Eske Kristensens (1905-2000) første bygning, opført i eget navn. Bygningen stod færdig i 1934. Svenn Eske Kristensen samarbejdede med arkitekt Mogens Meyling (1906-2003) om bygningen. Ejendommen ligger i Frederiksberg Kommune ved Grøndal Station og grænser op til Grøndalsparken. 

Ejendommen ligger på på 2000 Frederiksberg op adresserne 
 Godthåbsvej 131
 Godthåbsvej 133 
 Godthåbsvej 135 
 Godthåbsvej 137 
 Grøndalsvej 8
 Grøndalsvej 10 
 Stockflethsvej 47 

Grønnehavegaard er grundmuret og opført i fem etager. Bygningen manifesterer de unge arkitekters ambitioner med funktionalisme. Grønnehavegaard fremtræder i et behersket, enkelt formsprog og er et karakteristisk eksempel på, hvordan den "hvide" internationale modernisme kom til udtryk i Danmark i mursten og tegltage.

Eksterne henvisninger 
 Artikel "Grønnehavegaard" af Ph.d., cand. mag. Jannie Rosenberg Bendsen
 Arkitekttegningerne på Danmarks Kunstbiblioteks Samling af Arkitekturtegninger
 Ejerforeningens hjemmeside

Bygninger, konstruktioner og anlæg i Frederiksberg Kommune
Funktionalisme (arkitektur)